Komission kertomus Euroopan parlamentille ja neuvostolle Euroopan unionin ja Pohjois-Amerikan, Kaukoidän ja Australaasian teollisuusmaiden välistä yhteistyötä ja kaupallisia suhteita edistävien hankkeiden täytäntöönpanosta annetun neuvoston asetuksen (EY) N:o 382/2001 täytäntöönpanosta /* KOM/2004/0803 lopull. */





Bryssel 15.12.2004 KOM(2004) 803 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan unionin ja Pohjois-Amerikan, Kaukoidän ja Australaasian teollisuusmaiden välistä yhteistyötä ja kaupallisia suhteita edistävien hankkeiden täytäntöönpanosta annetun neuvoston asetuksen (EY) N:o 382/2001 täytäntöönpanosta JOHDANTO Helmikuun 28. päivänä 2001 annettu neuvoston asetus (EY) N:o 382/2001, jäljempänä ’asetus’, muodostaa oikeudelliset puitteet yhteistyötoimien kehittämiseksi ja kauppasuhteiden vahvistamiseksi Euroopan unionin ja seuraavien maiden välillä: Amerikan Yhdysvallat, Kanada, Japani, Korean tasavalta, Australia, Uusi-Seelanti. Yhteisön tukitoimet käsittävät kaksi suurta kokonaisuutta: - Yhteistyötoimiin voi jokaisella kuudesta osallistujamaasta kuulua laaja valikoima erikoisaloja (koulutus, tiedotus, kulttuuriset ja akateemiset yhteydet, ympäristö, liikenne, energia, tulli, tiede ja teknologia jne.). Toimien yleistavoitteena on edistää suotuisan ympäristön syntymistä unionin ja osallistujamaiden välisten suhteiden vahvistamiselle ja kehittämiselle noudattaen niitä tavoitteita, jotka on asetettu erilaisilla EU:n ja kunkin osallistujamaan välisiä suhteita jäsentävillä kahdenvälisillä asiakirjoilla (yhteistyösopimukset, yhteiset poliittiset julistukset, toimintasuunnitelmat jne.). - Kauppasuhteiden edistämistoimet on tarkoitettu ainoastaan Japanille ja Korealle. Niiden tavoitteena on täydentää jäsenvaltioiden tekemiä aloitteita, jotta parannettaisiin eurooppalaisten yritysten liiketoimintaa Japanissa ja Koreassa sekä niiden vientiä näille markkinoille. Asetus tuli voimaan maaliskuussa 2001 ja se on voimassa vuoden 2005 loppuun. Tässä kertomuksessa esitellään asetuksen täytäntöönpanon tuloksia kaudelta 2001–2003. YLEISKATSAUS Budjettivallan käyttäjän budjettikohdalle ”Yhteistyö yhteisön ulkopuolisten teollisuusmaiden kanssa” määrittelemät maksusitoumusmäärärahaosuudet kaudella 2001–2003 jakautuvat seuraavasti: euroina +++++ TABLE +++++ Asetuksen hyväksyminen on mahdollistanut kauppasuhteiden edistämisohjelmien yhdistämisen teollisuusmaiden kanssa tehtäviin erilaisiin yhteistyötoimintoihin, jotka ovat useimmiten pilottihankkeita, joilla ei ole erityistä oikeusperustaa. Yhteistyötoimintojen ja kauppasuhteiden edistämisohjelmien tasapaino ( ¼ / ¾) asetuksessa heijastaa pitkälti ennen vuotta 2001 vallinnutta yleistilannetta. Osuuksien jakautuminen varainhoitovuosittain (euroina): +++++ TABLE +++++ Yhteistyön alalla yhteisö tukee useimmiten yksittäisiä hankkeita, joita osallistujamaiden tai unionin järjestöt ja laitokset ovat – komission kehittämän tarjouseritelmän mukaisesti – ehdottaneet, kehittäneet ja osarahoittaneet toimijoiden (edunsaajat ja komissio) ja kumppaneiden (kolmannet maat ja Euroopan unioni) yhteisten etujen mukaisesti. Kauppasuhteiden edistämistä komissio tukee pääasiallisesti yhtenäistettyjen ohjelmien kautta, joiden eri osia se järjestää ja koordinoi palveluntarjoajien avulla. Näihin yhtenäistettyihin ohjelmiin voivat osallistua eurooppalaiset yritykset ja niiden toimihenkilöt, jotka täyttävät tietyt tuki- ja valintakelpoisuuden edellytykset. KAUPPASUHTEIDEN EDISTÄMISTOIMET Asetuksessa komissiota kehotetaan takaamaan Gateway to Japan -kampanjan rahoitus ja jatkamaan Executive Training Programme -ohjelman, jäljempänä ’ETP’, rahoitusta. Gateway to Japan -kampanja Toisen Gateway to Japan -kampanjan päättyminen Gateway to Japan -kampanja tukee suorasti eurooppalaisia pieniä ja keskisuuria yrityksiä (PK-yritykset) valmistelemalla niiden pääsyä Japanin markkinoille tai vahvistamalla niiden asemaa siellä. Toinen Gateway to Japan -kampanja, joka oli kohdistettu kymmenelle talouselämän alalle, kattoi ajanjakson 1997–2001. Kampanjan viimeisenä vuonna, jota rahoitettiin 2,2 miljoonalla eurolla varainhoitovuoden 2001 talousarviosta, järjestettiin kuusi kaupanedistämistapahtumaa, joiden tulokset esitellään seuraavassa taulukossa. +++++ TABLE +++++ Kolmannen Gateway to Japan -kampanjan käynnistäminen Kolmas Gateway to Japan -kampanja kattaa vuodet 2002–2006, ja se perustuu neljään vuosittaiseen kaupanedistämistapahtumien jaksoon kahdeksalla sektorilla[1]. Tavoitteena on saattaa Japanin markkinoille kaikkiaan noin 880 eurooppalaista PK-yritystä. Kampanjan kokonaisbudjetti (ilman laajentumisen vaikutusta) on enintään noin 14,2 miljoonaa euroa, jakaantuneena useammalle varainhoitovuodelle. Tämä summa on määritelty tarjouskilpailuihin jätettyjen tarjousten perusteella. Tarjouskilpailuiden tarkoituksena oli valita kampanjan täytäntöönpanon edellyttämät sopimuspuolet Euroopassa (ohjelman tunnetuksi tekeminen jäsenvaltioissa sekä osallistuvien yritysten rekrytointi ja valmistelu) ja Japanissa (tapahtumien logistiset järjestelyt ja suhdetoiminnan organisointi). Varainhoitovuosille 2002 ja 2003 myönnetyt varat (ks. taulukko) mahdollistivat 19 kaupanedistämistapahtumaa. +++++ TABLE +++++ Ohjelmaan valittiin 200 PK-yritystä (380 ehdokkaan joukosta) ja ne osallistuivat kukin yhteen kahdeksasta ensimmäisestä tapahtumasta, jotka toteutettiin kaudella 2002/2003 ja joihin osallistui 1634 potentiaalista japanilaista kumppania. Eurooppalaisten osallistujien tyytyväisyyttä mitattiin erikseen kustakin tapahtumasta: 86 prosenttia osallistujista ilmoittaa olevansa tyytyväisiä tai erittäin tyytyväisiä; yli 85 prosenttia toivoo Japanin-vientinsä kasvavan, 45 prosenttia uskoo uusiin investointeihin Gateway-kampanjan seurauksena tehtyjen uusien sopimusten ansiosta. +++++ TABLE +++++ ETP 21 -ohjelmaan valittiin 89 ehdokkaan joukosta 43 osallistujaa, ETP 22 -ohjelmaan 78 hakijasta 38 ja ETP 23 -ohjelmaan 82 ehdokkaasta 37 osallistujaa. Viidestätoista jäsenmaasta 14 oli edustettuna. Vuonna 2003 kaikkien ETP-ohjelmaan sen luomisesta lähtien osallistuneiden lähes 850 henkilön keskuudessa tehty tutkimus osoitti, että ohjelmalla on ollut myönteinen ja kestävä vaikutus urakehitykseen, henkilökohtaiseen ja ammattitaidon kehitykseen sekä suorituskyvyn paranemiseen erityisesti Japanin ja yleisemmin Aasian alueen markkinoilla. ETP Korea ETP Korea on ETP Japanin innoittama ohjelma, joka käynnistettiin vuonna 2001. Johdonmukaisuuden vuoksi ohjelman tunnetuksi tekeminen, rekrytointi ja osallistujien valitseminen toteutettiin yhdessä ETP Japani -ohjelman kanssa. Sen sijaan ohjelman pedagogiset osa-alueet toteutettiin erikseen, ja ne näkyivät budjetissa kaudella 2001–2003 seuraavalla tavalla: +++++ TABLE +++++ ETP 1 -ohjelmaan valittiin 11 osallistujaa 18 ehdokkaan joukosta, ETP 2 -ohjelmaan puolestaan 10 osallistujaa 19 ehdokkaan joukosta. YHTEISTYÖTOIMET Yhteistyössään kumppanimaiden kanssa komissio on pyrkinyt keskittämään yhteisön tuen rajalliseen määrään aloja ja tavoitteita, joilla voi olla mahdollisimman suuret vaikutukset. Ensisijaisten tavoitteiden kärjessä on Euroopan unionin näkyvyyden ja tunnettuuden vahvistaminen kumppanimaissa ja sen kautta unionin tuntemuksen sekä unionin ja kumppanimaiden kahdenvälisten suhteiden ymmärtämisen lisääminen. Kumppanimaihin perustettujen Eurooppa-keskusten verkoston vahvistamista ja laajentamista koskeva aloite on keskeisimmässä asemassa asetuksessa määriteltyjen maiden kanssa tehtävässä yhteistyössä. Vähemmän laajat toimet täydentävät tätä keskeistä aloitetta. Eurooppa-keskukset Eurooppa-keskusten perustamista on kokeiltu Yhdysvalloissa vuodesta 1998 lähtien. Niiden asema vakiintui ja ne levisivät kaudella 2001–2003 Kanadaan, Australiaan, Uuteen-Seelantiin ja lopuksi Japaniin. Kaikki Eurooppa-keskukset toimivat merkittävien yliopistojen tiloissa kumppanimaissa, jotka myös osallistuvat niiden rahoitukseen. Keskusten tavoitteena on edistää Euroopan unionin, sen toimielinten, historian ja politiikkojen tunnettuutta kumppanimaissa, erityisesti seuraavilla tavoilla: - eurooppalaiseen problematiikkaan keskittyvän koulutuksen perustaminen ja kehittäminen sekä tutkimuksen edistäminen; - seminaarien, konferenssien ja muiden tapahtuminen järjestäminen ja EU:ta koskevan tiedon hankintaan soveltuvien välineiden kehittäminen; - akateemisten vierailu- ja vaihto-ohjelmien kehittäminen. Näissä puitteissa on toteutettu yli 250 uutta EU-asioita käsittelevää opintokokonaisuutta ja kurssia. Aloite on lisäksi mahdollistanut yli 1 700 tieteellistä julkaisua ja yli 450 väitöskirjaa. Arvioidaan, että yli 42 000 keskiasteen opiskelijaa on voinut parantaa EU:ta koskevaa tietouttaan Eurooppa-keskusten ansiosta. Yhteisön tukea on saanut 15 Eurooppa-keskusta Yhdysvalloissa, 5 Kanadassa, 1 Australiassa, 1 Uudessa-Seelannissa ja 1 Japanissa. Aloitteen vaikutukset talousarvioon on koottu seuraavaan taulukkoon. euroina +++++ TABLE +++++ Muut yhteistyötoimet Muut hankkeet ovat saaneet yhteisön tukea vuosina 2001–2003 yhteistyön painopistealueiden tai kunkin kumppanimaan kanssa tehtyjen poliittisten ohjelmien perusteella. Näistä hankkeista merkittävimmät ovat: - valtioiden välisten suhteiden hoitoon liittyvien aloitteiden (politiikan tutkimus ja ennakointi, kongressit, symposiumit…) ja EU:n ja kumppanimaiden välisen vuoropuhelun tukeminen (mm. kuluttajajärjestöjen, ammattiyhdistysten, työmarkkinaosapuolten, liike-elämän edustajien välillä); - henkilökohtaisten suhteiden kehittäminen, erityisesti Australian ja Uuden-Seelannin kanssa yliopistotasoisen koulutuksen alalla tehtävän yhteistyön kautta. Yhteisön tukitoimien valikoimaa täydentävät muut, pienemmät aloitteet, joilla on täsmällisemmät painopistealueet (esim. euroa koskeva tiedotuskampanja, laajentumista käsittelevät seminaarit). Aloitteen vaikutukset talousarvioon kaudella 2001–2003 on koottu seuraavaan taulukkoon. +++++ TABLE +++++ Tiivistelmä määrärahojen käytöstä kaudella 2001-2003 +++++ TABLE +++++ TOIMINTOJEN ARVIOINTI Vuonna 2004 toteutettiin Eurooppa-keskuksia koskevaan aloitteeseen, ETP-ohjelmaan, ja Gateway to Japan -kampanjaan keskittynyt ohjelma-arviointi. Mainitut ohjelmat ovat yhdessä saaneet yli 90 prosenttia yhteisön rahoituksesta. Tärkeimmät arvioinnin perusteella tehdyt havainnot olivat: - Eurooppa-keskukset Yhdysvalloissa, Kanadassa, Australiassa ja Uudessa-Seelannissa: - Eurooppa-keskusten toiminta kehittyy tyydyttävällä tavalla ja ne antavat investoinneille hyvän tuoton; - Aloitettua toimintaa tulisi jatkaa ja, jos mahdollista, Eurooppa-keskusten konsepti tulisi levittää myös muihin maihin ja muille alueille. - Executive Training Programme ja Gateway to Japan - Ohjelmat ovat yhdenmukaisia sen tavoitteen kanssa, että Japaniin ja Koreaan suuntautuvaa eurooppalaista vientiä tulisi lisätä, ja ne ovat kaiken kaikkiaan riittävän tehokkaita; - Japanin ja Korean markkinoilla käytävän kaupan olosuhteet ja käytännöt ovat kehittyneet, mutta edellyttävät edelleen eurooppalaisille yrityksille kohdistettua erityistä tukea; - Yhteisöaloitteet täydentävät jäsenvaltioiden aloitteita ja unionin laajentuminen luo näiden ohjelmien kehitykselle uusia mahdollisuuksia; - Molempia ohjelmia pidetään merkityksellisinä ja niitä kannattaa jatkaa. Komissio on alkanut panna täytäntöön arviointisuosituksia, jotka koskevat näiden ohjelmien ja aloitteiden jatkamista ja kehittämistä. [1] Terveydenhuolto (HC), Ympäristöteknologia (ET), Informaatio- ja viestintäteknologia (ICT), Sisustaminen (INT), Ulkoilu (OUT), Rakennusmateriaalit (CM), Elintarvikkeet ja juomat (F&D) ja Nuorten suunnittelijoiden muoti (YFD).